
Overraskelsesfest 


Uunge  Piger  Aalborg  Ward  holdt 
en  overraskelsesfest  for  May  Brit 
van  de  Weerd  i  anledning  af,  at 
hun  havde  fået  en  kaldelse  som  i  mis- 
sionær i  Miinchen  missionen. 

Pigerne  havde  siden  januar  forberedt 
sig  med  at  passe  børn,  pudse  vinduer, 
gøre  rent,  bage  kager  og  solgt  dem  og 
afholdt  loppemarked.  lait  indtjente  de  kr. 
2.200.00. 

Ligeledes  havde  pigerne  forberedt  sig 
i  at  give  lærdom  videre  til  May  Brit  ved 
at  lære  om  Tysklands  historie,  politik, 


musik,  poesi,  Martin  Luther  o.s.v. 

I  løbet  af  aftenen  blev  der  reciteret 
digt  af  Goethe  og  fortalt  om  hans  liv, 
ligeledes  fortalte  de  om  de  tre  berømte 
tyske  komponister  Bach,  Beethoven  og 
Brahms.  Af  disse  blev  der  også  spillet 
musik,  og  vi  dansede  til  en  af  melodierne 
en  parodi  på  en  barokdans. 

Salen  var  pyntet  i  de  tyske  farver,  sort, 
rød  og  gul,  og  naturligvis  sang  vi  den 
tyske  nationalsang.  Derefter  blev  der 
serveret  »ananastorte  und  apfelkuchen 
mit  schlagsahne«. 


Efter  forfriskningerne  holdt  Lone  van 
de  Weerd  tale  til  sin  søster  og  sluttede 
af  med  at  synge  »Jeg  er  Guds  kære  barn«. 

Aftenen  afsluttedes  med  at  May  Brit 
fik  overrakt  en  kæmpecheck  på  kr. 
2.000.00  til  hjælp  til  hendes  mission  + 
en  dagbog  +  en  Mormons  Bog  på  tysk, 
som  hun  giver  til  sin  første  undersøger, 
efter  at  have  skrevet  sit  vidnesbyrd  på 
tysk  i  den. 

En  dejlig  aften,  hvor  ånden  var  tilstede 
med  os. 

Annelise  Sørensen,  Aalborg. 

Indernes  familiehistoriske  kæde 

William  B.  Amart 
Seniorredaktør  ved  Deseret  News 


Hardwar,  Indien 

Udenfor,  hvor  menneskemængden 
promenerer  ad  gaderne  langs 
Ganges  floden,  er  luften  ildelug- 
tende. Fakirer,  tiggere,  pilgrimme,  hellige 
køer  og  tempelaber  i  en  uendelighed 
bevæger  sig  støjende  langs  floden.  Men 
indefor,  i  den  munkeagtige  celle,  er  der 
ro  og  koncentration.  Sri  Prasad  Dixit 
sidder  intens  bøjet  over  et  tykt  bundt 
papirer. 

»Har  du  været  hos  din  far  og  fået  de 
oplysninger,  som  kunne  have  sparet  os 
for  en  masse  problemer,«  spørger  han, 
mens  han  bladrer  siderne  igennem. 

»Her  er  navnene.  Her  er  din  far,  det 
er  nedskrevet  for  40  år  siden,  da  han 
kom  for  at  kaste  asken  af  en  søn  på 
floden.«  Dixits  gamle  far  sidder  helt  stille 
og  nikker  bekræftende. 

Flere  papirer  og  et  triumferende  smil. 

»Og  her  er  din  bedstefar.  Han  var  her 
for  70  år  siden.  Her  er  hans  far,  og  hans 
far,  og  hans  far.« 

Fem  generationer,  alle  optegnet  af 
trofaste  hinduer  som  kom  til  Hardwar 
for  at  kaste  asken  af  deres  kære  på  Ganges 
floden. 

»Det  skælvede  i  min  krop  da  han 
oplæste  mine  forfædres  navne,«  sagde 
Raj  Kumar  senere.  »Det  var  profeten 
Elias'  (Elijahs)  ånd.« 

Far  og  søn  i  familien  Dixit,  er  pandas 
-  det  vil  sige  at  de  fører  nogle  af  de  ældste 
og  mest  særegne  genealogiske  optegnel- 
ser der  eksisterer.  Utahs  genealogiske 
selskab  er  i  færd  med  at  kopiere  disse 
optegnelser  til  opbevaring  på  mikrofilm. 

Hinduerne  betragter  Hardwar  som  det 
helligste  sted  i  Indien.  Det  ligger  lige  hvor 
Ganges  floden  munder  ud,  ved  foden  af 
Himalaya.  Her  begynder  den  enorme 
Ganges  slette,  som  strækker  sig  tusinder 
af  kilometer  ind  i  Calcutta  og  Den 
bengalske  Bugt. 

Hinduerne  nærer  stor  ærbødighed  for 
Hardwar  og  betragter  dette  sted  som 


O 


»gudernes  dør«,  porten  til  paradis,  såvel 
som  porten  til  Himalaya.  De  tilbeder 
Ganges  som  deres  »hellige  moder«,  der 
renser  dem  for  alle  deres  synder.  Det  var 
her  400  hinduer  blev  trampet  til  døde 
i  1986,  da  et  mylder  af  tilbedere  forsøgte 
at  nå  hen  til  floden  samtidig. 

Når  man  oplever  Hardwar,  forstår 
man  bedre  denne  ildhu.  Det  er  det 
nærmeste  man  kan  komme  hinduismens 
kærne,  med  dens  mange  helligdomme, 
utallige  pilgrimme  og  465  millioner  til- 
hængere. 

I  det  gamle  Shiwa  tempel,  hvor  hin- 
duerne tror  at  Shiwas  hustru  lod  sig 
brænde  (hun  kastede  sig  i  ilden,  da 
hendes  afdøde  mand  blev  brændt),  kom- 
mer unge  og  gamle  til  andagt,  idet  de 
dypper  deres  fingre  i  kilden,  salver  deres 
pande  og  kaster  marigold  blomster  på 
vandet. 

Hellige  køer  går  forbi  templerne  og 
langs  floden.  Der  klatrer  aber  rundt 
omkring  på  templets  mure.  Ynkværdige 
mennesker  -  mænd,  kvinder  og  børn, 
lemlasstede,  lamme  og  blinde,  rækker 
deres  tiggerkrus  frem.  Fakirer  med  slan- 
ger om  skuldrene  kappes  om  skillingerne. 
Fra  boder  tilbydes  marigold  blomster 
eller  fødevarer.  Der  står  lange  køer  af 


sultne  mennesker  og  tigger  mad. 

Hellige  mænd,  der  holder  deres  hæn- 
gende hår  sammen  med  lange  reb,  bader 
i  Ganges  morgen  og  aften,  mens  de 
tilsviner  deres  kroppe  med  aske  fra  kog- 
ødning.  »Det  er  skønhed  for  sjæl,  sind 
og  legeme,«  forklarer  én  af  de  tilstede- 
værende. Op  ad  bjergene  langs  flodbred- 
den ses  omridsene  af  katafalker,  hvor 
ligene  brændes.  Ved  flodbredden  står 
familier  i  klynger  og  kaster  aske  og 
benrester  ud  over  det  hellige  vand. 

En  hvidklædt  præst  står  og  messer 
noget  op  fra  Vedaen.  En  søn  af  den 
afdøde  vasker  sig  grundigt.  Han  og  de 
andre  familiemedlemmer  kaster  blomster 
på  vandet,  hvorpå  de  tager  noget  vand 
og  sprøjter  på  de  sammenbundne  ben- 
rester de  står  med  hånden.  Sønnen  lægger 
ærbødigt  bundtet  på  floden.  Blomsterne 
flyder  afsted  med  strømmen. 

Floden  er  hvid  af  benrester  metervis 
ud  i  floden. 

Nogle  mener  at  denne  ceremoni  kunne 
lignes  med  dåb  for  de  døde.  Men  vi  har 
også  andre  lighedspunkter.  Hinduerne  er 
måske  det  eneste  folk,  udover  Mormo- 
nerne, som  tror  at  vi  har  en  himmelsk 
moder.  De  tror  stærkt  på  familielivet.  De 
efterlever  en  sundhedsstandard  -  det  er 


blandt  andet  forbudt  dem  at  drikke 
alkohol  og  at  ryge. 

»Oh,  moder  Ganges,  du  er  udødelig. 
Du  gør  os  lykkelig.  Alle  hinduer  tilbeder 
dig.  Du  giiver  os  evigt  liv,  du  kurerer 
vore  sygdomme.  Du  giver  os  velstand 
og  lykke.  Tak!« 

Når  mørket  falder  på  udsættes  tusind- 
vis af  små  både,  lavet  af  bladløv  og  med 
kronblade,  der  flyder  i  olie,  som  antændes 
før  bådene  skubbes  ud  i  floden.  De  flyder 
af  sted  i  en  strøm  af  lys,  ind  under  broen 
der  går  over  den  gade  der  hedder  »Trap- 
pen til  Gud«  -  og  ud  i  det  åbne  hav. 

I  tusinder  af  år  er  pilgrimme  strømmet 
til  dette  sted,  og  i  mindst  1000  år  har 
der  været  Pandaer  (skrivere),  der  ligesom 
Dixits  har  skrevet  optegnelser  derom. 
Der  er  omkring  tre  tusinde  pandaer  i 
Hardwar  i  dag,  og  de  repræsenterer  hver 
deres  landsby  eller  distrikt  i  Indien.  Dette 
embede  går  for  det  meste  i  arv  fra  far 
til  søn  -  i  familien  Dixits  tilfælde  er  det 
gået  i  arv  i  15  generationer. 

De  eksisterende  optegnelser  går  om- 
kring 500  år  tilbage.  Man  har  ikke  fundet 
nogen  fra  før,  fordi  der  før  den  tid  var 
en  regerende  kejser  i  Indien  som  tilhørte 
islam,  og  han  beordrede  alle  optegnelser 
tilintetgjort. 

Navnene  er  skrevet  i  flydende  hindi 
på  håndlavet  papir,  der  er  ca.  15  x  45 
cm.  Papirerne  er  samlet  i  bundter  der 
er  ca.  15  -  18  cm  tykke.  Hvert  bundt 
er  rullet  sammen  og  beskyttet  af  et 
kalveskinds  betræk. 

Dixits  har  32  sådanne  ruller  -  og 
optegnelserne  deri  går  300  år  tilbage.  Der 
er  mange  pandaer  der  har  flere  og  ældre 
ruller. 


KIRKENYT 


~^x^^imPt  nyf,  7jn 


^  ri\  >  i  rt  u^^^v- 

  -  Mf^  vri^ 

Indisk  håndskrift 

Systemet  virker  ikke  særlig  organise- 
ret, men  arbejdsmetoden  er  forbløffende. 
En  pilgrim  kommer  til  byen  -  det  kan 
være  hvor  som  helst  fra  af  de  hundredevis 
af  steder  der  findes  i  Indien.  Han  spørger 
rundt  omkring  efter  den  panda  der  re- 
præsenterer hans  særlige  område.  På  en 
eller  anden  måde  bliver  han  ført  til  det 
rette  sted,  ligesom  Raj  Kumar  blev  det. 

Når  han  først  har  fundet  sin  panda 
og  fået  sit  navn  identificeret,  finder  pil- 
grimmen en  mand  der  husker  som  en 
komputer.  Med  en  forbløffende  hurtig- 
hed får  pandaen  trukket  den  rigtige  rulle 
ud  af  sin  sikkerhedsbox,  lader  tommel- 
fingeren køre  igennem  siderne  og  frem- 
bringer navnene. 

Det  er  disse  optegnelser  som  Utahs 
genealogiske  selskab  har  mikrofilmet  in- 
denfor de  sidste  6  år.  To  mand  kan,  under 
Kumars  ledelse,  affotografere  omkring 
8000  sider  på  en  måned,  hver  side 
indeholder  ca.  50  navne. 

Indtil  nu  er  der  affotograferet  omkring 
40  panda  optegnelser  -  det  svarer  til  ca. 
24  millioner  navne.  På  baggrund  af  disse 
tal  kan  man  regne  ud  at  der  endnu 
mangler  1,8  milliarder  navne,  som  skal 
affotograferes  i  de  resterende  2.960  pan- 
daer. 

Og  det  er  kun  i  Hardvt^ar.  Der  er 
mindst  tre  andre  pilgrims  valfartssteder 
i  Indien,  hvor  der  er  pandaer  som  fører 
lignende  optegnelser. 

Efter  længere  tids  søgen  viser  det  sig 
at  der  ikke  fremkom  flere  navne  på  Raj 

Kumars  forfædre. 

»Men  jeg  vil  blive  ved  med  at  lede. 
Jeg  skal  nok  lave  dit  familie  stamtræ,« 
forsikrer  pandaen  ham. 

Pandaen  bliver  tilbudt  betaling  for  den 
tid  han  har  brugt.  Men  han  svarer  venligt: 
»Vi  kan  tale  om  penge,  når  arbejdet  er 
gjort.« 

Disse  særlige  pandaer  betjener  folk  i 
Armitsar,  Kumars  hjemby,  Punjab,  som 
ligger  1 800  km  derfra.  Dette  arbejde  har 
denne  familie  udført  -  far  og  søn  -  i  15 
generationer,  uden  at  have  nogen  fami- 
liemæssig eller  geografisk  forbindelse 
med  området.  Ingen  af  dem  har  nogens- 
inde været  der. 

Det  synes  helt  uforklarligt  hvordan  en 
panda  kommer  til  at  føre  en  bestemt 
slægtlinie. 

Det  sted  ved  sikhernes  gyldne  tempel, 
hvor  hundreder  af  sikher  blev  myrdet 
af  hindutropper  for  fire  år  siden,  hedder 
Armitsar.  Forholdet  mellem  hinduerne 
og  sikherne  er  stadig  spændt  til  briste- 
punktet, på  grund  af  de  mange  drab  som 
næsten  dagligt  omtales  i  aviserne. 

Men  i  Panda  Dixits  lille  celle  mærkes 
ingen  spænding.  Her  optegnes  sikh-navne 
såvel  som  hindu-navne  -  uden  diskrimi- 
nation, som  et  vidnesbyrd  om  sandheden 
i  at  det  eksisterende  had,  som  lige  nu 
adskiller  menneskene,  skal  og  må  glem- 
mes, set  i  et  evigt  perspektiv. 

»Vi  arbejder  for  at  betjene  vort  folk,« 
forklarer  han. 
Church  News. 

Den  danske  Gren  i  Salt  Lake  City 
fejrer  25-års  dagen 


Den  danske  Gren  har  i  dag  52 
medlemmer,  hvoraf  størstepar- 
ten er  pensionerede  og  ældre 
mennesker,  det  ældste  medlem,  Chr. 
Madsen  er  93,  men  da  der  almindeligvis 
er  mange  andre  danske,  der  besøger 
grenens  møder  ligger  deres  mødeprocent 
ved  nadvermøderne  85  -  90%.  -  Der 
findes  ingen  primary  eller  juniorsøndags- 
skole, men  kvindelig  hjælpeforening  og 
præstedømmet  fungerer  godt  og  bærer 
af  stærkt  sammenhold. 

Da  både  den  svenske,  norske  og  hol- 
landske gren  er  lukket,  er  det  lidt  specielt, 
at  den  danske  gren  stadig  fungerer,  men 
det  ventes  også  kun  at  være  et  spørgsmål 
måske  2-3  år  før  den  danske  grens 
medlemmer  bliver  overflyttet  til  deres 
geografisk  tilhørende  ward. 

Medens  det  ved  grenens  organisation 
viste  sig,  at  det  ikke  blot  var  de  ældre 
danske,  der  tilsluttede  sig  grenen,  er  det 
en  kendsgerning,  at  Den  danske  Gren 
har  været  til  glæde  og  velsignelse  for 
mange. 

En  af  de  årlige  tilbagevendende  Ba- 
zarer  har  altid  haft  meget  stor  tilslutning 
af  alle  danske  og  således  belønnet  gre- 


Fra  venstre:  Jørgen  Olsen  (2.  rådg.)  Marcello  Iversen  ( 1.  rådg.)  Andreas  Fristrup  (flnanssekretær) 
Jens  Hansen  (grenssekr.),  siddende:  præsident  Don  Nelson 


nens  flid  og  arbejde  med  indtægter,  der 
hjalp  budgettet  hele  året. 

Den  1 4.  februar  afholdtes  speciel  guds- 
tjeneste med  tidligere  grenspræsidenter 
Julius  Andersen  og  Aldres  Hansen  som 
talere  og  den  26.  februar  afholdtes  fest- 


aften, hvor  tidligere  rådgivere  i  præsi- 
dentskabet, William  Ørum  Pedersen  og 
Henry  Loyborg  var  aftenens  talere,  hvor- 
efter der  festedes  omkring  et  »Ta'  selv 
bord«  og  kort  program. 
William  Ørum  Pedersen 


Den  danske  grens  præstedømme  - 
bageste  række  fra  venstre: 
Alfr.  Pedersen,  Thorv.  Therkildsen, 
Marc.  Iversen,  Leo  Mortensen,  Gor- 
don Andersen,  Villy  Sørensen,  Lynn 
Svendsen,  Don  Nelson. 
Forreste  række  fra  venstre: 
Andreas  Fristrup,  Henry  Loyborg, 
Verner  Andersen,  Jørgen  Olsen  (bag- 
ved), Jens  Hansen,  Christian  Madsen 
(93  år),  Gustav  Olsen. 

Berlingske  Tidende  bragte  d  16.  februar 

Sådan  havde  de  det 
den  1.  juli  1787 ... 


Den  1.  juli  1787  -  året  før  stavs- 
båndets  ophævelse  -  blev  alle 
danskere  for  første  gang  skrevet 
i  mandtal.  Resultatet  kan  studeres  i 
Landsarkivet  af  dem,  der  endnu  kan  tyde 
gotisk  håndskrift.  Det  er  i  dag  de  færreste, 
og  derfor  har  maskiningeniør  Kjeld  W. 
Rasmussen,  Smørum,  og  pensioneret 
gymnasielektor  Helge  Vangmark,  Kø- 
benhavn, været  i  det  gamle  arkiv  og  lettet 

vejen  for  andre. 

Deres  forskning  førte  sidste  år  til  ud- 
givelse af  et  værk  med  25.000  data  om 
de  5124  personer,  som  på  tællingsdagen 
for  altså  godt  200  år  siden  boede  i  Tybjerg 
Herreds  1 5  gamle  sogne. 

Den  lokale  præst  -  dengang  højeste 
myndighed  i  et  sogn  -  havde  med  de 
snirklede  bogstaver  prentet  tællingslister- 
ne. 


Alle  originale  oplysninger  fra  folke- 
tællingen bringes  i  letlæselig  formskrift 
i  amatørforskernes  værk,  som  tilmed 
indeholder  et  alfabetisk  register  over 
samtlige  personer.  Et  stykke  virkelig 
praktisk  værktøj  for  enhver,  der  nok 
kunne  tænke  sig  at  gå  i  gang  med 
slægtsforskning,  men  ikke  rigtig  véd, 
hvordan  det  skal  gribes  an. 

Bogen  er  ikke  lutter  navne  og  tørre 
tal.  For  mange  personers  vedkommende 
er  tilføjet  oplysninger,  der  tegner  et  billede 
af  levevilkårene  under  stavnsbåndet. 

Præsten  i  Fensmark  oplyser  bl.a.,  at 
den  85-årige  Maren  Rasmusdatter  »har 
nådebrød  hos  svigersønnen«,  at  den  84- 
årige  Johanne  Michelsdatter  »tigger  brø- 
det« og  at  den  1 7  år  gamle  Kirsten  Jensen 
er  »et  usselt  menneske  uden  forståeligt 
mæle«. 

Præsten  i  Tyvelse  har  noteret,  at  Jens 
Jensen  og  hans  kone  Giertrud  Georgs- 
datter  »er  fattige  og  går  omkring  og 
betler«.  Endvidere  at  den  kun  15-årige 
Kiersten  Henrichsdatter  »har  gigtsyge«. 

Men  præsteskabet  havde  magt  over 
tingene.  Således  kan  læses,  at  pastor  Niels 
Jacob  Holbye  i  Vester  Egede  sogn  havde 
både  »aviskari,  karl,  dreng,  stuepige,  kok- 
kepige, bryggerspige  og  hønsepige«. 

Et  nyt  værk  med  helt  tilsvarende 
oplysninger  om  beboerne  i  Ringsted  Her- 
red udkommer  til  april.  Dette  værk  vil 
indeholde  50.000  data  om  23  gamle 
kirkesognes  9.922  indbyggere  den  1.  juU 
1787. 

I  det  nye  værk  kan  bl.a.  læses,  hvor 
den  76'-årige  husmand  Niels  Christen- 
sen befandt  sig  på  tællingsdagen.  Han 
sad  såmænd  i  fangenskab  på  Ringsted 
rådhus,  arresteret  for  tyveri  og  var  under 
opsyn  af  den  38-årige  fangevogter  Hans 
Olsen... 

Kjeld  Rasmussen  med  værket,  der  rummer  de  spændende  oplysninger  om  Tybjerg  Herred 
fra  Danmarks  første  rigtige  folketælling.  Foto:  Mogens  Ladegaard 


Fiskeren  fandt  en 
ægte  skat 


Det  siges  at  der  er  fundet  mange 
store  skatte  fra  et  sunket  pirat- 
skib i  Det  caribiske  Hav,  ved 
en  enorm  klippekyst  udfor  Belize  på 
Yucatan  halvøen  ved  Centralamerikas 
østkyst.  Mangen  belizer  har  brugt  år  på 
at  søge  efter  sådanne  rigdomme,  som 
man  påstår  ligger  i  havet.  Der  er  også 
mange  skattejægere  som  er  kommet  til 
Belize  fra  hele  verden. 

Harold  A.  Smith,  som  er  født  og 
opvokset  i  dette  lille  engelsktalende  land 
med  omkring  150.000  indbyggere,  der 
indtil  1973  hed  Britisk  Honduras,  følte 


sig  også  fristet  ved  tanken  om  at  finde 
rigdomme  på  bunden  af  havet. 

Han  er  omvendt  til  kirken  og  virker 
for  tiden  som  præsident  for  Belize  di- 
striktet i  Honduras.  Han  sagde:  »Da  jeg 
var  dreng,  og  såmænd  også  efter  at  jeg 
var  blevet  voksen,  drømte  jeg  om  at  finde 
skatte.  Jeg  var  meget  optaget  af  historier 
om  pirater  der  sejlede  på  Det  caribiske 
Hav  og  strandede  langs  vore  kyster.  Jeg 
elskede  at  læse  disse  eventyr  og  alt  hvad 
der  handlede  om  havet.  Min  yndlingsbog 
var  for  eksempel  SKATTEØEN«. 

Det  var  derfor  ikke  mærkeligt  at  han 


blev  fisker,  da  han  blev  voksen.  I  de  otte 
måneder,  krebsesæsonen  varer,  sætter 
han  fælder  ud  for  at  fange  disse  lækre 
skaldyr,  som  han  sælger  til  restauranter 
og  markeder  over  hele  USA.  Hans  fi- 
skerbåd er  næsten  4  m  lang,  og  når  han 
sejler  ud,  fisker  han  også  andre  af  sæ- 
sonens fisk,  nogle  af  dem  kan  kun  fanges 
i  to  uger  hvert  år. 

»Mellem  klippen  og  kysten  er  der 
lavvande«,  sagde  han.  »Man  kan  se 
bunden  næsten  hele  vejen  langs  kysten. 
Det  er  meget  smukt.  Der  er  mange  fiskere 
som  arbejder  hårdt,  samtidig  med  at  de 


Der  findes  utallige  ruiner  i  Belize,  den  del  af  Mellemamerika,  der  tidligere  kaldtes  Britisk  Honduras.  Foto  Harold  Newbold 

søger  efter  skatte.  Jeg  har  en  onkel  som 
lagde  alt  sit  fiskergrej  til  side,  blot  for 
at  søge  efter  skatte  hele  tiden.  Han  fandt 
alle  mulige  gamle  ting. 

Der  var  også  engang  hvor  jeg  drømte 
om  kun  at  lede  efter  sølv,  guld  og  juveler, 
men  nu  ved  jeg  at  jeg  allerede  har  fundet 
min  skat  -  Jesu  Kristi  evangelium«. 

Han  hørte  om  kirken  i  1981  gennem 
missionærerne,  som  en  ven,  der  ikke  var 
medlem,  havde  mod  til  at  invitere  med 
hjem  til  ham.  »Min  ven  ville  gerne  have 
mig  til  at  udspørge  dem,  så  han  kunne 
drille  dem,«  sagde  præsident  Smith.  »Jeg 
vidste  intet  om  missionærerne  eller  kir- 
ken, og  jeg  havde  heller  ikke  lyst  til  at 
vide  noget. 

Lidt  senere  mødte  jeg  missionærerne 
og  talte  med  dem.  Jeg  gav  dem  lov  til 
at  besøge  mig.  På  det  tidspunkt  ledte  jeg 
faktisk  efter  noget,  for  jeg  var  netop  holdt 
op  med  at  komme  i  en  anden  kirke,  fordi 
jeg  ikke  var  tilfreds  med  den.  Jeg  var 
overbevist  om  at  vi  skulle  tjene  Herren, 
men  jeg  vidste  ikke  hvordan.  Jeg  fastede 
og  bad  Herren  om  at  vise  mig  den  rette 
vej.  Da  missionærerne  kom  og  lærte  mig 
om  det  gengivne  evangelium,  blev  jeg 
klar  over  at  det  var  svaret  på  mine 
bønner. 

Missionærerne  inviterede  os  i  kirken 
søndagen  efter.  Min  hustru,  Elena,  og  jeg 
var  vandt  til  at  komme  i  en  kirke  hvor 
der  var  to  til  fire  hundrede  mennesker 
til  mødet.  Da  vi  kom  til  dette  SDH-møde 
var  der  kun  1 1  eller  1 2  mennesker.  Jeg 
kom  ind  i  kirken  da  den  var  helt  ny 
i  Belize«. 

Præsident  Smith  og  hans  hustru  blev 
døbt  i  august  1981.  Nu  er  der  omkring 
100  medlemmer  i  Belize  distriktet.  De 
fleste  af  de  syv  grene  ligger  indenfor  1 00 
km  fra  byen  Belize.  Den  gren,  der  ligger 
længst  væk,  ligger  165  km  fra  byen. 

Ægteparret  Smith  bor  i  Belize  sam- 
men med  deres  to  døtre.  Byen  er  den 
største  i  landet  og  landets  største  havneby, 
selvom  Belmopan  i  stedet  for  blev  landets 
hovedstad  i  1970. 

Præsident  Smith  er  optimist  med  hen- 
syn til  kirken  i  Belize. 

Han  sagde  at  medlemmerne  er  be- 
gyndt at  forstå  vigtigheden  af  at  missio- 
nere. »Vi  har  mange  medlemmer  som 
præsenterer  missionærerne  for  deres  ven- 


ner og  slægtninge,«  sagde  han.  »Vi  ud- 
sender også  fuldtidsmissionærer.  Lige  nu 
har  vi  to  missionærer  i  Honduras,  og  vi 
har  andre  som  allerede  har  været  på 
mission  og  er  kommet  hjem  igen.  In- 
denfor de  sidste  to  år  er  vi  to  gange  løbet 
tør  for  missionæransøgninger«. 

1  Belize  er  der  mange  som  kan  læse 
-  ifølge  regeringen  er  det  over  90%,  men 
der  er  ikke  meget  arbejde  at  få,  især  ikke 
ude  på  landet.  »Det  er  svært  for  fami- 
lierne at  sende  deres  sønner  og  døtre  på 
mission,«  sagde  præsident  Smith,  »alli- 
gevel har  vore  medlemmer  det  største 
ønske  om  at  gøre  deres  del  for  at  opbygge 
kirken«. 

I  en  offentlig  rapport  fra  1 986  hedder 
det  at  minimums  timelønnen  i  Honduras 
ligger  på  omkring  7  til  10  kroner  for 
almindelige  håndværkere.  Det  er  dem 
der  er  højst  betalt.  I  den  sidste  tid  er 
befolkningen  blevet  mere  optimistiske 
med  hensyn  til  flere  og  bedre  jobmu- 
ligheder. 

Hovederhvervet  i  Belize  er  fiskeri  og 
landbrug.  Det  meste  af  landet  er  imid- 
lertid dækket  af  sump  og  tætte  skove. 
Kun  ca.  10%  af  landet  kan  anvendes  til 
landbrug.  »Men  den  landbrugsjord  vi  har 
er  meget  nærende  og  frugtbar,«  sagde 
præsident  Smith.  »Vi  dyrker  hovedsage- 
lig citrusfrugter,  ris  og  bønner.  I  vort  land 
har  vi  mange  ruiner  fra  Mayatiden,  men 
det  tager  vi  for  helt  givet,«  fortsætter  han. 
»Jeg  var  en  kort  tid  skovarbejder  ude 
i  junglen,  og  der  så  jeg  utallige  gravhøje, 
som  end  ikke  findes  på  noget  kort.  Jeg 
var  ikke  særlig  imponeret.  De  var  ikke 
undersøgt,  så  jeg  synes  bare  at  det  lignede 
nogle  jordbunker. 

Da  jeg  havde  lært  Mormons  Bog  og 
dets  folk  at  kende,  så  jeg  disse  ruiner 
i  et  helt  andet  perspektiv.  Det  sker  tit 
at  jeg  og  en  anden  går  på  opdagelse  i 
ruinerne,  og  så  får  jeg  samtidig  missio- 
neret. Mange  andre  medlemmer  har  lig- 
nende oplevelser. 

Et  af  vore  store  problemer  er  at  mange 
medlemmer  er  nødt  til  at  tage  bort  2- 
3  uger  for  at  søge  arbejde.  De  betyder 
at  de  må  være  væk  fra  deres  gren.  En 
af  vore  største  velsignelser  er  muligheden 
for  at  komme  i  templet,«  fortsatte  præ- 
sident Smith.  »Der  er  omkring  30  af  vore 
medlemmer  der  har  været  i  templet,« 


fortalte  præsident  Smith.  »Vi  hører  til 
Guatemala  templets  distrikt.  Vi  tager 
bussen  fra  Belize,  der  er  ca.  80  km  til 
Guatemalas  grænse.  Derpå  lager  vi  fly- 
veren resten  af  vejen,  fordi  vejene  er 
vanskeligt  fremkommelige.  Det  koster 
hvert  medlem  omkring  2000  kroner  at 
komme  i  templet.  Det  er  svært  for  nogen 
at  få  råd  til,  især  hvis  der  er  mange  i 
en  familie  som  skal  i  templet  sammen.« 

Udover  turen  til  Guatemala  templet 
er  der  også  medlemmer  som  en  eller  to 
gange  om  året  tager  til  Mexico  City 
templet.  »Vi  kan  komme  med  bus  hele 
vejen  til  Mexico  City,«  sagde  han.  »Det 
koster  kun  det  halve,  selv  om  det  er  meget 
længere  væk.  Vi  nyder  vore  ture  til 
templet  virkelig  meget.« 

Præsident  Smith  står  et  øjeblik  og 
funderer  over  de  mange  rigdomme  som 
evangeliet  har  bragt  ham,  og  mindes  de 
skatte  han  så  inderligt  ønskede  at  finde. 
»Jeg  ville  ønske  at  enhver,  som  søger 
efter  skatte,  vil  finde  en  skat  som  den 
jeg  har  fundet,«  sagde  han.  »Evangeliet 
har  betydet  utallige  -  og  meget  effektive 
-  ændringer  i  mit  liv.  For  det  første 
betyder  min  familie  langt  mere  for  mig 
nu  end  tidligere.  Og  livet  i  sig  selv  har 
fået  meget  større  betydning  for  mig.  Jeg 
er  betaget  af  kirkens  lærdomme.  Jeg 
synes  at  enhver  i  Belize  burde  søge  og 
finde  det  som  jeg  har  fundet.« 

Han  fandt  Jesu  Kristi  evangelium  - 
det  er  den  eneste  ægte  skat,  og  den  kan 
ikke  fiskes  op  fra  havets  bund. 
Gerry  Avant 
Church  News 

Smukke  anlæg 
omkring  kirkebygninger 


Anlæggene  omkring  fire  kirkebyg- 
ninger i  Utah  og  Idaho  er  så 
smukke  at  kommunerne,  hvor 
de  ligger,  har  rost  og  takket  høj  rådsmed- 
lemmerne og  de  fire  kirkepedeller,  som 
har  gjort  et  så  stort  arbejde  for  at  for- 
skønne området. 

»Jeg  er  kunstner  og  nyder  at  sætte 
farver  sammen«,  sagde  Dewitt  Sørensen, 
der  er  pedel  ved  Kaysvilles  kirkebygning 
i  Crestwood  staven  i  Utah  og  leder  i 
Pioner  B  klassen  i  Kaysvilles  12.  ward. 
Elna  McKay  fra  Kaysvilles  23.  ward  er 
pedellens  medhjælper. 

»Da  stavspræsidenten  spurgte  om  jeg 
ville  passe  anlægget  sagde  han  at  det 
skulle  være  'det  smukkeste  kirkeanlæg' 
i  Kaysville«,  sagde  Sørensen  om  anlægget 
omkring  Crestwoods  kirkebygning.  »Nu 
har  vi  sat  øs  søm  mål  at  få  det  smukkeste 
anlæg  ommkring  kirkerne  i  vores  stat«. 

De  kan  ikke  undgå  at  få  succes  i  det 
tempo  der  arbejdes.  De  har  vundet  en 
præmie  som  kommunen  udsatte  før  det 
smukkeste  anlæg  i  fem  år,  i  en  konkur- 


rence søm  en  avis  i  Salt  Lake  City  stod 
bag. 

»Anlæggene  -  som  af  lokale  fotografer 
ofte  anvendes  som  baggrund  -  har  28 
førskellige  slags  træer  og  45  forskellige 
slags  blomster  øg  buske«,  sagde  søster 
McKay. 

Gartnerne  ved  tempelpladsen  har  givet 
nogle  værdifulde,  gratis  råd  -  og  skænket 
blomster,  foruden  det  søm  er  anskaffet 
ved  planteskølernes  forårsudsalg,  hvilket 
har  reduceret  omkostningerne  ved  al 
denne  skønhed.  Da  pedellerne  begyndte 
for  ni  år  siden  lignede  kirkens  anlæg 
nærmest  en  jungle  af  buske,  egetræer  og 
ukrudt,  sagde  Sørensen.  Pedellerne  har 
hvert  år  tilplantet  flere  anlæg. 

Da  Rex  Groom  blev  kaldet  til  at  tage 
sig  af  de  praktiske  faciliteter  i  Righby 
stavens  høj  råd  i  Idaho,  for  næsten  fem 
år  siden,  besluttede  han  sig  til  at  forbedre 
anlæggene  omkring  tre  kirkebygninger  i 
staven.  Områderne  passes  af  en  fuldtids- 
pedel  øg  en  deltids-medhjælper. 

Anlæggene  omkring  de  tre  bygninger 


Foto  Gany  Bryant 

var  helt  overgroet  af  buske  søm  skulle 
fjernes.  De  er  i  dag  erstattet  af  8-9 
hundrede  farvestrålende  blomster,  søm 
blomstrer  fra  det  tidlige  førår  lige  til  om 
efteråret.  Før  Groom  blev  kaldet  til 
denne  stilling  var  der  ingen  blomster  i 
nogle  af  disse  anlæg. 

Som  medhjælper  har  Groom,  der  er 
mekaniker  øg  har  en  gård  i  det  østlige 
Idaho,  en  komite  på  fire  medlemmer, 
som  er  kaldet  af  stavspræsident  Robert 
Clements.  Komiteen  mødes  to  gange  om 
året  med  høj  rådsmedlemmet,  for  at  finde 
ud  af  hvilke  blomster  der  skal  sås  øg 
plantes,  øg  før  at  vurdere  successer  øg 
problemer  før  den  kommende  sæson.  Til 
mødet  øm  vinteren  inviteres  en  repræ- 
sentant fra  den  lokale  planteskole.  Og 
denne  komite  afgør  så  hvilke  farver  øg 
blomster  der  skal  være  dominerende  i 
den  kommende  sæson.  Disse  anlægs 
skønhed  har  tiltrukket  mange,  som  blot 
er  kommet  før  at  beundre  de  smukke 
anlæg,  så  det  er  ikke  kun  de  forbipas- 
serende der  nyder  glæde  af  dem. 

»Det  er  forbløffende  hvor  meget  blom- 
ster kan  berige  indtrykket«,  sagde  Gro- 
om. »Medlemmerne  får  langt  større  in- 
teresse i  bygningen  øg  behandler  den 
meget  pænere«. 
Church  News 


